
PËR DISA NDRYSHIME NË LIGJIN NR. 8678, DATË 14.5.2001, “PËR ORGANIZIMIN DHE FUNKSIONIMIN E MINISTRISË SË DREJTËSISË”, TË NDRYSHUAR
Në mbështetje të neneve 78 dhe 83, pika 1, të Kushtetutës, me propozimin e një deputeti, KUVENDI
I REPUBLIKËS SË SHQIPËRISË VENDOSI:
Në ligjin nr. 8678, datë 14.5.2001, “Për organizimin dhe funksionimin e Ministrisë së Drejtësisë”, të ndryshuar, bëhen ndryshimet e mëposhtme:




Neni 2 ndryshohet si më poshtë:


Neni 1



“Neni 2

Baza ligjore e organizimit dhe e funksionimit të Ministrisë se Drejtësisë

Ministria e Drejtësisë organizohet dhe funksionon në përputhje me:
a) Kushtetutën e Republikës së Shqipërisë;
b) ligjin për organizimin dhe funksionimin e Këshillit të Ministrave;
c) ligjin për organizimin dhe funksionimin e administratës shtetërore;
ç) ligjin për nëpunësin civil;
d) ligjet e tjera të posaçme që parashikojnë rregulla lidhur me Ministrinë e Drejtësisë; dhe dh) këtë ligj.”.




Neni 4 ndryshohet si më poshtë:


Neni 2



“Neni 4
Statusi i punonjësve të Ministrisë së Drejtësisë

1. Funksionarët politikë të Ministrisë së Drejtësisë gëzojnë të drejtat dhe përmbushin detyrimet e parashikuara në ligjin për organizimin dhe funksionimin e administratës shtetërore.
2. Nëpunësit civilë të Ministrisë së Drejtësisë gëzojnë të drejtat dhe përmbushin detyrimet e parashikuara në ligjin për nëpunësin civil.
3. Marrëdhëniet e punës për punonjësit e tjerë rregullohen nëpërmjet dispozitave të parashikuara në Kodin e Punës.
4. Magjistratët mund të komandohen në Ministrinë e Drejtësisë në përputhje me dispozitat e parashikuara në ligjin për statusin e gjyqtarëve dhe prokurorëve në Republikën e Shqipërisë. Magjistratët e komanduar gëzojnë statusin e magjistratit të parashikuar në ligjin për statusin e gjyqtarëve dhe prokurorëve në Republikën e Shqipërisë.”.




Në nenin 5 bëhen këto ndryshime:


Neni 3

1. Në fund të pikës 1 shtohet fjalia me këtë përmbajtje:

“Bëjnë përjashtim aktet nënligjore dhe shërbimet lidhur me sistemin e drejtësisë, të cilat sipas ligjeve të posaçme janë në kompetencë të organeve të tjera të sistemit të drejtësisë.”.
2. Pika 3 ndryshohet si më poshtë:
“3. Ministria e Drejtësisë ushtron kompetenca, mbështet, bashkëpunon dhe koordinon veprimtarinë e saj, sipas këtij ligji, lidhur me organet e qeverisjes së sistemit të drejtësisë, me institucionet e sistemit të burgjeve, të shërbimit të provës, të profesioneve të lira, me përjashtim të rasteve kur në ligje të posaçme parashikohet ndryshe.”.




Në nenin 6 bëhen këto ndryshime:


Neni 4

1. Titulli i nenit 6 ndryshohet si më poshtë: “Objekti i veprimtarisë së Ministrisë së Drejtësisë”.
2. Në pikën 2, pas fjalëve “në fushën e drejtësisë” shtohen fjalët “me përjashtim të akteve nënligjore që janë në kompetencë të organeve shtetërore, sipas parashikimeve të ligjeve të posaçme.”.
3. Në pikën 6, fjala “Komunitetit” zëvendësohet me fjalën “Bashkimit”.
4. Në pikën 7, pas fjalëve “në përgjithësi” shtohen fjalët “me përjashtim të shërbimeve që janë në kompetencë të organeve shtetërore, sipas parashikimeve të ligjeve të posaçme.”.
5. Pikat 8, 9, 11 dhe 17 shfuqizohen.
6. Pika 10 riformulohet si më poshtë:
“10. Ministri i Drejtësisë mund të paraqesë ankesë tek Inspektori i Lartë i Drejtësisë për shkelje disiplinore të pretenduara të magjistratëve, si dhe mund të kërkojë nga Inspektori i Lartë i Drejtësisë kryerjen e inspektimeve institucionale e tematike në gjykata dhe në prokurori.
Ministri i Drejtësisë i përcjell Inspektorit të Lartë të Drejtësisë kërkesën e motivuar për inspektim, vetëm pasi ka vlerësuar të gjithë informacionin e siguruar, në raport me disponimet ligjore në fuqi, që tregojnë se ka të dhëna të besueshme se magjistrati ka kryer shkelje disiplinore.”.
7. Pika 15 riformulohet si më poshtë:
“15. Analizon të dhënat statistikore dhe publikon vjetarin statistikor në fushën e drejtësisë. Organet e qeverisjes së sistemit të drejtësisë përcjellin pranë Ministrisë së Drejtësisë të dhënat statistikore të kërkuara, me qëllim botimin e vjetarit statistikor, sipas parashikimeve në ligjet e posaçme. Formati i vjetarit statistikor dhe periodiciteti i përcjelljes së informacionit miratohen me urdhër të Ministrit të Drejtësisë, pas konsultimit me organet e tjera të sistemit të drejtësisë, sipas fushës që mbulojnë.”.
8. Pika 18 riformulohet si më poshtë:
“18. Kujdeset dhe mbështet ushtrimin, organizimin dhe funksionimin e profesionit të avokatit, noterit, arbitrit, ndërmjetësit, administratorit të falimentimit dhe të profesioneve të tjera të lira, të lidhura me sistemin e drejtësisë, sipas parashikimeve të legjislacionit të posaçëm në fuqi në fushën përkatëse.”.
9. Pas pikës 18 shtohet pika 18/1 me këtë përmbajtje:
“18/1. Mbikëqyr, kontrollon, inspekton dhe bën procedim disiplinor për profesionin e noterit, përmbaruesit privat, ndërmjetësit, administratorit të falimentimit dhe të profesioneve të tjera të lira, të lidhura me sistemin e drejtësisë, sipas parashikimeve të legjislacionit të posaçëm në fushën përkatëse.”.
10. Pika 19 shfuqizohet.
11. Pika 20 riformulohet si më poshtë:
“20. Mbështet realizimin e veprimtarive në fushën e drejtësisë për të miturit, për mbrojtjen e të drejtave dhe të interesave të ligjshëm të tyre, edukimin ligjor dhe parandalimin e shkeljeve të ligjit nga ana e tyre, si dhe për ushtrimin e shërbimeve ndaj të miturve, nga strukturat përkatëse të sistemit të drejtësisë, sipas parashikimeve të ligjeve të posaçme në fushën përkatëse.”.
12. Pika 25 riformulohet si më poshtë:
“25. Ushtron kompetencat lidhur me formimin profesional fillestar dhe vazhdues të subjekteve të

parashikuara në ligjin për organet e qeverisjes së sistemit të drejtësisë, si dhe për përgatitjen profesionale, aftësimin dhe specializimin e subjekteve të ligjeve të posaçme për profesionet e lira në fushën e drejtësisë, në përputhje me parashikimet në ligjet e posaçme.”.
13. Pas pikës 30 shtohen pikat 31 dhe 32 me këtë përmbajtje:
“31. Strukturat përgjegjëse të mbarëvajtjes së teknologjisë i sigurojnë akses Ministrisë së Drejtësisë në nivelin “vizitor”, mbi të dhënat që gjenerohen nga sistemet respektive elektronike të teknologjisë së informacionit dhe dokumentet e prodhuara nga gjykata, që tregojnë ecurinë procedurale të çështjes, me përjashtim të të dhënave dhe dokumenteve që përmbajnë të dhëna personale të mbrojtura, informacion lidhur me të miturit, sekret shtetëror, të dhëna financiare dhe tregtare të palëve, çështje të sigurisë së palëve ose të dëshmitarëve, ose çdo të dhënë tjetër dhe informacion të mbrojtur nga ligji.
Strukturat përgjegjëse të mbarëvajtjes së teknologjisë i sigurojnë akses Ministrisë së Drejtësisë në nivelin “vizitor”, mbi të dhënat që gjenerohen nga sistemet respektive elektronike të teknologjisë së informacionit dhe dokumentet e prodhuara nga prokuroria, vetëm pas përfundimit të hetimit, që tregojnë ecurinë procedurale të çështjes, me përjashtim të dokumenteve mbi të dhënat personale të mbrojtura, të informacionit mbi të miturit, të sekretit shtetëror, të të dhënave financiare dhe tregtare të palëve, çështjeve të sigurisë lidhur me palët ose dëshmitarët dhe çdo të dhëne tjetër dhe informacioni të mbrojtur nga ligji.
32. Ministri i Drejtësisë organizon punën për mbledhjen e informacionit, me qëllim përgatitjen dhe propozimin pranë Këshillit të Ministrave, të rekomandimeve për prokurorinë, në kuadër të luftës kundër kriminalitetit. Ministri i Drejtësisë u beሷn teሷ njohura rekomandimet prioritare qeሷ duhen ndjekur peሷr vitin neሷ vazhdim neሷ lufteሷn kundeሷr kriminalitetit, drejtuesve teሷ prokurorive teሷ teሷ gjitha shkallëve. Ministri i Drejtësisë ndjek në vazhdimësi mënyrën e zbatimit të rekomandimeve të dhëna prej Këshillit të Ministrave. Për këtë qëllim, Ministri i Drejtësisë kërkon jo më pak se dy herë në vit pranë Prokurorit të Përgjithshëm dhe Drejtuesit të Prokurorisë së Posaçme informacion mbi zbatimin e tyre. Informacioni i marrë vlerësohet nga Ministri i Drejtësisë dhe bazuar mbi gjetjet, i propozon Këshillit të Ministrave dhe Këshillit të Lartë të Prokurorisë marrjen e masave organizative, sipas ligjit, me qëllim përmbushjen e rekomandimeve.”.

Neni 5

Në nenin 8 bëhen këto ndryshime:
1. Titulli ndryshohet si më poshtë:
“Strukturat organizative në Ministrinë e Drejtësisë”.
2. Pika 5 shfuqizohet.




Neni 9 ndryshohet si më poshtë:


Neni 6



“Neni 9


“Për përmbushjen e kompetencave të veta, Ministri i Drejtësisë miraton rregulla të hollësishme për administrimin e përditshëm të veprimtarisë, funksionimin e brendshëm, përshkrimin e punës të punonjësve, rregullin dhe disiplinën në institucion.”.

Neni 7


Neni 10 ndryshohet si më poshtë:




“Neni 10


Struktura funksionale dhe organika e hollësishme e institucionit bëhet në përputhje me ligjin për organizimin dhe funksionimin e administratës shtetërore”.




Neni 18 ndryshohet si më poshtë:

Neni 8



“Neni 18
Qendra e Botimeve Zyrtare

Qendra e Botimeve Zyrtare është person juridik publik në varësi të Ministrisë së Drejtësisë, përgjegjëse për botimin e Fletores Zyrtare, Buletinit të Njoftimeve Zyrtare dhe për përditësimin dhe mirëfunksionimin e Arkivit Elektronik të Akteve dhe botimeve të tjera, sipas parashikimeve të ligjit për organizimin dhe funksionimin e Qendrës së Botimeve Zyrtare.”.
Neni 9
Pas nenit 18/1 shtohen nenet 18/2, 18/3, 18/4 dhe 18/5 me këtë përmbajtje: “Neni 18/2
Shërbimi i provës

Shërbimi i Provës është shërbim publik, që organizohet dhe funksionon në varësi të Ministrit të
Drejtësisë, në përputhje me parashikimet në legjislacionin e posaçëm.

Neni 18/3
Mjekësia ligjore

Instituti i Mjekësisë Ligjore është institucion qendror, buxhetor, në varësi të Ministrit të Drejtësisë, në përputhje me parashikimet në legjislacionin e posaçëm.

Neni 18/4
Arkivi Shtetëror i Sistemit Gjyqësor

Arkivi Shtetëror i Sistemit Gjyqësor organizohet dhe funksionon pranë Ministrisë së Drejtësisë. Mënyra e organizimit dhe funksionimit rregullohen me vendim të Këshillit të Ministrave.

Neni 18/5
Agjencia Kombëtare e Falimentimit

Agjencia Kombëtare e Falimentimit, si autoriteti shtetëror kompetent për mbikëqyrjen, trajnimin dhe licencimin e veprimtarisë së administratorëve, organizohet dhe funksionon pranë Ministrisë së Drejtësisë, në përputhje me parashikimet në legjislacionin e posaçëm.”.

Neni 10
Dispozita kalimtare

Gjyqtarët dhe prokurorët që ushtronin funksione në nivelet drejtuese dhe ekzekutive në Ministrinë e Drejtësisë në momentin e hyrjes në fuqi të ligjit nr. 96/2016, “Për statusin e gjyqtarëve dhe prokurorëve në Republikën e Shqipërisë”, konsiderohen magjistratë të komanduar dhe trajtohen sipas ligjit për statusin e gjyqtarëve dhe prokurorëve në Republikën e Shqipërisë. Ata i nënshtrohen procesit të rivlerësimit, në përputhje me ligjin për rivlerësimin kalimtar të gjyqtarëve dhe prokurorëve në Republikën e Shqipërisë.

Neni 11

Ky ligj hyn në fuqi 15 ditë pas botimit në Fletoren Zyrtare.

Miratuar në datën 30.3.2017

Shpallur me dekretin nr. 10145, datë 19.4.2017, të Presidentit të Republikës së Shqipërisë, Bujar
Nishani
